ད་དུང་ཇོ་ནང་པ་ཚོས་རྒྱལ་སྤྱིའི་འགྲོ་བ་མིའི་ཐོབ་ཐང་དང་།བཙན་བྱོལ་བོད་མིའི་བཅའ་ཁྲིམས་གཞིར་བཟུང་དམངས་གཙོའི་ལུགས་སྲོལ་དང་མཐུན་པར་སྤྱི་འབངས་ཀྱི་ཐོབ་ཐང་གནང་རོགས་ཞེས་ཞུ་འབོད་ཙམ་བྱས་ན་ཡང་།གཞུང་ལ་ངོ་རྒོལ་བྱས་སོང་།ཁྲིམས་འགལ་རེད་ཅེས་ཉེས་མིང་བཏག་ནས་ས་གནས་བདེ་སྲུང་ལས་ཁུངས་ཚུན་ཆད་དུ་ལྐོག་བརྡ་སྤྲད་ཡོད་ལ།སྤྱི་འཐུས་ཚོགས་གཙོའི་དྲུང་དུ་དངོས་སུ་བཅར་ནས་སྙན་ཞུ་འབུལ་སྐབས།ཡང་ཡང་སུན་པོ་བཟོ་མ་ཡོང་།དེ་ལྟར་བྱས་ན་ཁག་པོ་རེད་ཅེས་འཇིགས་བསྐུལ་དང་།ཨ་རིར་ཡོད་པའི་ཇོ་ནང་པ་རྣམས་ཀྱིས་ཨ་རིའི་སྤྱི་འཐུས་རྣམ་གཉིས་ལ་སྙན་ཞུ་ཅི་ཙམ་ཕུལ་ཡང་།གྲོས་ཚོགས་སུ་སྙན་སེང་ཙམ་ཡང་ཞུས་མེད།འདི་བཙན་བྱོལ་སྤྱི་འཐུས་རྣམ་པའི་ཀུན་སྤྱོད་རེད།དོན་ངོ་མའི་ཁྲིམས་འགལ་ཡང་འདི་རེད།བཙན་བྱོལ་བོད་མིའི་བཅའ་ཁྲིམས་ཟུར་སྣོན་ཡིག་ཆ་ཨང༌།༢སྤྱི་འཐུས་ལས་འཁུར་དམ་བཅའ་ཁས་ལེན་ཞེས་པར།བདགཞེས་བགྱི་བ།སྐབས་བོད་མི་མང་སྤྱི་འཐུས་ལྷན་ཚོགས་སུ་སྤྱི་འཐུས་འོས་འདེམས་བྱུང་བ་ལགས་ན།བཙན་བྱོལ་བོད་མིའི་བཅའ་ཁྲིམས་ལ་ཡིད་ཆེས་བློ་གཏད་ཀྱི་ཐོག་ནས།སྤྱི་འཐུས་ཀྱི་ལས་འཁུར་ཞུ་སྒོ་མཐའ་དགབཅའ་ཁྲིམས་ཀྱི་དགོངས་དོན་འགལ་མེད་ཐོགརང་དོན་ཕྱོགས་ལྷུང་དང༌།འཇིགས་ཞུམ་ཆགས་སྡང་མེད་པར།དྲང་བདེན་ལྷག་བསམ་ཟོལ་མེད་ཀྱི་སྒོ་ནས་རང་ནུས་གང་ཐེག་ཞུ་རྒྱུའི།མཆོག་གསུམ་དཔང་བཙུགས་ཀྱིས་དམ་བཅའ་བརྟན་པོ་ཞུ་རྒྱུ་ཡིན།ཞེས་དམ་བཅའ་བཞག་ཡོད།ཁྲིམས་དང་དམ་བཅར་འགལ་ཡང་ཁྲིམས་འགལ་མིན་ན།ཁྲིམས་འགལ་ཟེར་བའི་མགོ་ན་རྭ་ཅོ་དགུ་དང་།ཞབས་ན་རྐང་པ་བཅོ་བརྒྱད་ཅན་ཞིག་ཡོང་རྒྱུ་མེད།